Broj: 711-I-75-P-232-20/23-02-24

Zagreb, 12. prosinca 2022.g.

**Povjerenstvo za odlučivanje o sukobu interesa** (u daljnjem tekstu: Povjerenstvo), na temelju članka 30. stavka 1. podstavka 8. Zakona o sprječavanju sukoba interesa („Narodne novine“ broj 26/11., 12/12., 126/12., 48/13., 57/15. i 98/19., u daljnjem tekstu: ZSSI/11) i članka 39. Zakona o općem upravnom postupku („Narodne novine“, br. 47/09., u daljnjem tekstu: ZUP), **u predmetu** **dužnosnice Vlatke Buj, zamjenice općinskog načelnika Općine Jelsa do 22. rujna 2022.g.**, dana 12. prosinca 2022.g. donijelo je:

**R J E Š E NJ E**

**Obustavlja se postupak protiv dužnosnice Vlatke Buj, zamjenice općinskog načelnika Općine Jelsa do 22. rujna 2022. g., u predmetu pod brojem P-232/20, otvorenim povodom neanonimne prijave o mogućem sukobu interesa dužnosnice zaprimljene 12. listopada 2020.g., s obzirom je navedena dužnosnica preminula 22. rujna 2022. g.**

Obrazloženje

Povjerenstvo je, na temelju neanonimne prijave o mogućem sukobu interesa dužnosnice, otvorilo predmet protiv dužnosnice Vlatke Buj, zamjenice općinskog načelnika Općine Jelsa, koji se vodi pod brojem P-232/20.

Uvidom u digitalne matice umrlih, matično područje Split, utvrđeno je kako je dužnosnica Vlatka Buj preminula 22. rujna 2022.g.

U pitanjima postupka pred Povjerenstvom koja nisu propisana odredbama ZSSI-a primjenjuju se odredbe ZUP-a. Predmetni se postupak pred Povjerenstvom, u smislu članka 40. stavka 3. ZUP-a, smatra pokrenutim otvaranjem spisa predmeta povodom zaprimljene neanonimne prijave protiv dužnosnika, odnosno stjecanja vlastitih saznanja o mogućem sukobu interesa dužnosnice.

Slijedom iznesenog, smrću dužnosnice Vlatke Buj, kao jedine stranke u postupku iz nadležnosti Povjerenstva u predmetu broj P-232/20, a koja je nastupila nakon otvaranja spisa predmeta, na temelju članka 39. stavka 1. ZUP-a, Povjerenstvo je, sukladno naravi postupka sukoba interesa, odnosno osobnoj odgovornosti dužnosnika za eventualne povrede ZSSI-a, utvrdilo kako ne postoje pretpostavke za vođenje postupka te je donijelo odluku kao u izreci.

PREDSJEDNICA POVJERENSTVA

Nataša Novaković, dipl. iur.

Dostaviti:

1. Objava na internetskoj stranici Povjerenstva
2. Pismohrana